Maaveden voimalaitos

Maaveden voimalaitos tai Kiekan voimalaitos on Savon Voiman omistama vesivoimala Joroisissa. Voimalaitos sijaitsee Maaveden ja Sysmäjärven yhdistävän Kiekan kanavan koillispäässä. Voimalaitoksen putouskorkeus on 11 metriä, virtaama 20 m3/s ja teho 1,9 MW. Vuosittainen tuotanto on 5,5 GWh.

Voimalaitoksen maastotutkimukset ja alustava suunnittelutyö alkoivat syksyllä 1955. Se rakennettiin vuosina 1957–1959 ja otettiin käyttöön 1959. Voimalaitos oli alkuun Liunan Voima Oy:n omistuksessa, mutta vuonna 2003 se siirtyi Joroisten Energialaitoksen omistukseen. Vuonna 2015 Joroisten Energialaitos siirtyi Savon Voima Oy:n omistukseen. Vuosina 2020–2021 voimalaitoksen laitteisto uusittiin seitsemän kuukautta kestäneen saneerauksen aikana.

Lähteet 

Suomen vesivoimalat
Suomen padot
Joroisten rakennukset ja rakennelmat